| 粵語拼音方案 |
| --- |
|  |
| 粵語 |
| 廣州話及港式粵語主流方案：
* 粵語反切＊
* 粵拼（香港語言學學會粵語拼音方案）

敎材使用方案：
* 教育學院拼音方案
* 耶魯粵語拼音
* 劉錫祥拼音
* 黃錫凌式音標

政府方案：
* 廣州話拼音方案
* 香港政府粵語拼音
* 澳門政府粵語拼音

歷史方案：
* Meyer-Wempe
* 粵語標準羅馬拼音
* 粵語羅馬字
* 粵語注音符號＊
* 黃錫凌羅馬拼音
* 趙元任粵語羅馬字

社會共融方案：
* 粵語點字＊

小眾原創方案：
* 假名粵語注音＊
* 諺文粵語注音＊
* 越式粤拼
* Penkyamp方案
* 新法蘭西粵語拼音方案

（帶＊號者並非羅馬字母方案）
**粵語拼音對照表** |
| * 睇
* 傾
* 改
 |

**粵語羅馬字**，係粵語嘅一種拉丁拼音方案，特色係佢學國語羅馬字咁，改變韻母嘅串法來標示聲調。佢係由語言學家趙元任博士設計，再經香港公務員彭德加以改良而成。趙元任響佢本英文書《粵語入門》用過呢個拼音方案嘅雛型，除此之外，就好少人用呢個方案，原因有兩個。一、尐字嘅串法都幾長；二、佢標調嘅方式，複雜過其他嘅粵語拼音方案，尤其係佢連變調都標埋出來。

串法
--

**請注意**：呢篇文章使用咗以統一碼(Unicode)顯示嘅萬國音標(IPA)嚟表示語音內容，如果你睇唔到萬國音標嘅話，請你參考一下Wikipedia:用統一碼顯示萬國音標。
同國語羅馬字、粵拼一樣，粵語羅馬字用b、d、g來寫不送氣清聲母，用p、t、k來寫送氣清聲母，同Meyer-Wempe方案唔同。
另外，粵語羅馬字用打孖上嘅元音字母來標長音，例如：b**u**k→「卜」嘅短[u]用單u；b**uu**t→「砵」嘅長[uː]、b**aa**→「霸」嘅長[aː]，u同a都打孖上。不過，有陣時又會用唔同嘅字母來區分長、短音，好似：s**e**k→「色」嘅短[i]、s**i**n→「扇」嘅長[iː]。有尐韻腹淨係有長音，無相應嘅短音，好似：ea、o、y，咁就唔使打孖寫咁麻煩。
粵語羅馬字最特別嘅，係用韻母嘅唔同串法來代表唔同嘅聲調，例如響韻母前面加h、r來分別表示陰、陽調類，好似b**h**at→「不」、b**r**at→「拔」咁。

### 聲母

聲母嘅串法如下，方括裏面嘅係國際音標。留意：x、q嘅用法同其他嘅粵語拼音方案好唔同。

聲母表| b[p] | p[pʰ] | m[m] | f[f] |
| d[t] | t[tʰ] | n[n] | l[l] |
| g[k] | k[kʰ] | ng[ŋ] | x[h] |
| z[ts] | c[tsʰ] | s[s] | q[ʔ] |
| gw[kw] | kw[kʰw] | j[j] | w[w] |

### 韻母

下面個表係韻母嘅**基本**串法。基本串法係用來標陰去或者中入聲嘅。韻母嘅串法，會視乎聲調而有所變動，即係話一個韻母有三至六種串法咁多，請參考「聲調」一節。由於輔音m同n可以自成音節，所以可以當做韻母。

韻母基本串法| aa[a] | aai[ai] | aau[au] | aam[am] | aan[an] | aang[aŋ] | aap[ap] | aat[at] | aak[ak] |
|   | ai[ɐi] | au[ɐu] | am[ɐm] | an[ɐn] | ang[ɐŋ] | ap[ɐp] | at[ɐt] | ak[ɐk] |
| ea[ɛ] | ei[ei] |   |   |   | eang[ɛŋ] |   |   | eak[ɛk] |
| i[i] |   | iu[iu] | im[im] | in[in] | eng[ɪŋ] | ip[ip] | it[it] | ek[ɪk] |
| o[ɔ] | oi[ɔi] | ou[ou] |   | on[ɔn] | ong[ɔŋ] |   | ot[ɔt] | ok[ɔk] |
| uu[u] | uui[ui] |   |   | uun[un] | ung[ʊŋ] |   | uut[ut] | uk[ʊk] |
| eo[œ] |   | eoi[ɵy] |   | eon[ɵn] | eong[œŋ] |   | eot[ɵt] | eok[œk] |
| y[y] |   |   |   | yn[yn] |   |   | yt[yt] |   |
|   |   |   | m[m̩] |   | ng[ŋ̩] |   |   |   |

### 聲調

粵語有九聲六調，另外因為變調而生多兩個聲調。
粵語羅馬字嘅標調方式比較繁複：每個韻母有個基本串法，用來標舒聲韻嘅陰去聲（第3聲）同埋入聲韻嘅中入聲（第8聲）。要標其他聲調，就要按照聲調嘅陰陽、平仄，響韻腹嘅前、後加h或者r，有陣時又會改咗韻尾嘅串法：

* 陰陽：
	+ 陰聲類（第1、2、3、7、8聲）：
		- 陰去聲（第3聲）同中入聲（第8聲）：用返韻母基本串法
		- 其他：響韻母前面加h。
	+ 陽聲類（第4、5、6、9聲）：一律響韻母前面加r。
* 平仄：
	+ 平聲（第1、4聲）：個別韻母（見下表）改變韻尾串法，其餘就響韻腹後面加h。

| 基本串法 | 平聲串法 |
| --- | --- |
| *V*i | *V***y** |
| *V*u | *V***w** |
| ng | n**q** |
| n | n**n** |
| m | m**m** |
| *V*代表韻腹 |

例如：saan（陰去聲／第3聲）→「篡」、shaann（陰平聲／第1聲）→「山」、sou（陰去聲）→數目個「數」、show（陰平聲）→「騷」、sai（陰去聲）→「細」、shay（陰平聲）→「西」。
* 上聲（第2、5聲）：個別韻母（見下表）改變韻尾串法，其餘就響韻腹後面加r。

| 基本串法 | 平聲串法 |
| --- | --- |
| *V*i | *V***e** |
| *V*u | *V***o** |
| *V*代表韻腹 |

例如：sai（陰去聲）→「細」、sae（陰上聲／第2聲）→「洗」、sou（陰去聲）→數目個「數」、soo（陰去聲）→動詞「數」。
* 去聲（第3、6聲）：陰去聲（第3聲）用返基本串法；陽去聲（第6聲）就靠韻母前面嘅r來識別。
* 入聲（第7、8、9聲）：所有配入聲嘅韻母，都必定收p、t或者k尾，好易認得出。中入（第8聲）用基本串法，陰入、陽入就靠韻腹前面嘅h或者r來識別。

變調方面，響韻母後面加v來表示變上調，例如：lrey（陽平聲／第5聲）→雪梨個「梨」加咗v就變成lreyv（變上調）→啤梨個「梨」。變高平調，就響韻母後面加x來表示，例如：mree（陽上聲／第5聲）→貓尾個「尾」加個x就變成mreex（變高平調）→考第尾個「尾」。

下面個表，用si、sin、sek三個聲韻組合來示範配搭唔同聲調時嘅唔同串法。

| 聲調 | 漢字：粵語羅馬字 |
| --- | --- |
| 調號 | 調名 | 調值 |
| 1 | 陰平 | ˥˥或˥˧ | 思：shih | 仙：shinn |  |
| 2 | 陰上 | ˧˥ | 史：sir | 冼：sirn |  |
| 3 | 陰去 | ˧˧ | 嗜：**si** | 扇：**sin** |  |
| 4 | 陽平 | ˨˩ | 時：srih | 　：srinn |  |
| 5 | 陽上 | ˩˧ | 市：srir | 鱔：srirn |  |
| 6 | 陽去 | ˨˨ | 事：sri | 善：srin |  |
| 7 | 陰入 | ˥ |  |  | 色：shek |
| 8 | 中入 | ˧ |  |  | 　：**sek** |
| 9 | 陽入 | ˨ |  |  | 食：srek |
|  | 變高平 | ˥˥ | 　：shihx | 　：shinnx |  |
|  | 變上 | ˧˥ | 　：shihv | 　：shinnv |  |

例
-

| 漢字 | 耶魯粵語拼音 | 粵語羅馬字 |
| --- | --- | --- |
| 廣州話 | gwóng jàu wá | Gworngzhawwraav |
| 粵語 | yuht yúh | jrytjryr |
| 你好 | néih hóu | nree xoo |

睇埋
--

* 趙元任粵語羅馬字

參考
--

1. ↑  Cantonese Learning and discussion forums: Need help on Wikipedia: Penkyamp, Jyutping, Barnett-Chao, Meyer-Wempe,...
2. ↑  *Cantonese Primer*, Yuen Ren Chao, Harvard University Press, 1947. SBN 8371-2263-5